Rikunarita-ORG/Wikinium huggingface dataset:
# ബോറിസ് സ്പാസ്കി

**ഇംഗ്ലീഷ് വിലാസം**
പ്രദർശിപ്പിക്കുക

| ബോറിസ് സ്പാസ്കി Boris Spassky |
| --- |
| Spassky at the Salonika Olympiad, 1984 |
| മുഴുവൻ പേര് | Boris Vasilievich Spassky |
| രാജ്യം |  Soviet Union,  ഫ്രാൻസ് |
| ജനനം |  (1937-01-30) ജനുവരി 30, 1937 വയസ്സ്) Leningrad, Soviet Union |
| സ്ഥാനം | Grandmaster |
| ലോകജേതാവ് | 1969–1972 |
| ഫിഡെ റേറ്റിങ് | 2548 |
| ഉയർന്ന റേറ്റിങ് | 2690 (January 1971) |

**ബോറിസ് വസിലിയേവിച്ച് സ്പാസ്കി** റഷ്യയിലെ ലെനിൻഗ്രാദിൽ ജനിച്ചു.(ജനുവരി 30,1937 - 27.02.2025). കേവലം 10 വയസ്സിനുള്ളിൽ തന്നെ പ്രധാന മത്സരവേദികളിൽ സ്പാസ്കി പ്രത്യക്ഷപ്പെട്ടു തുടങ്ങി. ടിഗ്രൻ പെട്രോഷ്യനു ശേഷമുള്ള പത്താമത്തെ ലോകചെസ്സ് ചാമ്പ്യനുമാണ്(1969-1972). 1972-ലെ സ്പാസ്കി-ഫിഷർ പോരാട്ടം ലോക ചെസ്സ് ചരിത്രത്തിലെ ഇതിഹാസതുല്യവും പ്രസിദ്ധവുമായ പോരാട്ടമായി വിശേഷിപ്പിക്കപ്പെട്ടിട്ടുണ്ട്. ശീതസമരകാലത്തെ ഈ പോരാട്ടത്തിനു ലോകമാധ്യമങ്ങൾ വൻ പ്രാധാന്യമാണ് നൽകിയത്. ചെസ്സ് ചരിത്രത്തിലെ ഏറ്റവും പ്രായം കുറഞ്ഞ ഗ്രാൻഡ് മാസ്റ്ററായിരുന്നു സ്പാസ്കി.

## ശൈലി

ബോറിസ് സ്പാസ്കി, 1980
മികച്ച ഒരു പൊസിഷണൽ കളിയാണ് സ്പാസ്കി പിന്തുടരുന്നത്. സാങ്കേതിക,സൈദ്ധാന്തിക മികവും, പ്രതിരോധത്തിലുള്ള ഭദ്രതയും സ്പാസ്കിയുടെ സവിശേഷതയാണ്. *മാർഷൽ അറ്റാക്ക്*,*നിംസൊ-ഇൻഡ്യൻ ഡിഫൻസ്*, *സിസിലിയൻ ഡിഫൻസ്* എന്നി രീതികളിൽ സ്പാസ്കി അതീവ മികവു പുലർത്തിയിട്ടുണ്ട്. കിങ്സ് ഇൻഡ്യൻ അറ്റാക്ക് ശൈലിയിലെ ഒരു തുടക്കം സ്പാസ്കിയുടെ പേരിൽ അറിയപ്പെടുന്നു.**1.Nf3 Nf6 2.g3 b5!?**

## അവലംബം

## പുറംകണ്ണികൾ

* ബോറിസ് സ്പാസ്കി rating card at FIDE
* ബോറിസ് സ്പാസ്കി player profile at ChessGames.com
* Chessbase report of stroke
* OlimpBase
* Interview with Boris Spassky
# ലീപ്സിഗ്

| ലീപ്സിഗ്  |
| --- |
|

|  |  |  |  |  |  |
| --- | --- | --- | --- | --- | --- |
|

|  |
| --- |
|  |

|  |  |
| --- | --- |
|  |  |

|  |  |
| --- | --- |
|  |  |

 |

From top: Skyline of Leipzig centre, Monument to the Battle of the Nations at night, Federal Administrative Court of Germany, New Town Hall, City-Hochhaus Leipzig and the Augusteum of the Leipzig University |
|

|  |  |
| --- | --- |
| Flag | Coat of arms |

 |
| Location of ലീപ്സിഗ്
 |
| Country | Germany |
| State | Saxony |
| District | Urban districts of Germany |
| സർക്കാർ |
|  • Lord Mayor | Burkhard Jung (SPD) |
| വിസ്തീർണ്ണം |
|  • നഗരം | 297.36 ച.കി.മീ. (114.81 ച മൈ) |
| ജനസംഖ്യ (2013-12-31) |
|  • നഗരം | 5,31,582 |
|  • ജനസാന്ദ്രത | 1,800/ച.കി.മീ. (4,600/ച മൈ) |
|  • മെട്രോപ്രദേശം | 10,01,220 (LUZ) |
| സമയമേഖല | CET/CEST (UTC+1/+2) |
| Postal codes | 04001-04357 |
| Dialling codes | 0341 |
| വാഹന രജിസ്ട്രേഷൻ | L |
| വെബ്സൈറ്റ് | www.leipzig.de |

**ലീപ്സിഗ്** (ലൈപ്തിശ് എന്നു ഉച്ചരിക്കുന്നു) ജർമ്മനിയിലെ സാക്സോണി സംസ്ഥാനത്തെ ഏറ്റവും വലിയ പട്ടണമാണ്. ഇവിടെ 544,479 പ്രദേശവാസികളുണ്ട്. ജർമ്മനിയിലെ കൂടുതൽ ജനസംഖ്യയുള്ള 15 വലിയ പട്ടണങ്ങളിൽ ഒന്നാണിത്. ബെർലിൻ നഗരത്തിന്റെ തെക്കുപടിഞ്ഞാറാായി ആ നഗരത്തിൽനിന്നും 160 കി. മീ. അകലെ സ്ഥിതിചെയ്യുന്നു. വൈറ്റ് ഏൾസ്റ്റർ, പ്ലെഇസ്സീ, പാർഥേ എന്നീ നദികളുടെ സങമസ്ഥാനത്തു ഉത്തര ജർമ്മൻ പീഠഭൂമിയുടെ തെക്കേഅറ്റത്തായി സ്ഥിതിചെയ്യുന്നു.

ലിപ്സിഗ് കുറഞ്ഞത് വിശുദ്ധ റോമാസാമ്രാജ്യത്തിന്റെ കാലത്തുതൊട്ടേ ഒരു വാണിജ്യ പട്ടണമായി നിലനിന്നുവരുന്നു. അന്നത്തെ മദ്ധ്യകാലത്തെ പ്രധാന വാണിജ്യപാതകളായ, വിയ റീജിയ, വിയ ഇമ്പെറൈ എന്നിവയുടെ സംഗമസ്ഥാനത്താണിതു നിൽക്കുന്നത്. ലിപ്സിഗ് അന്ന് വിദ്യാഭ്യാസത്തിന്റെയും സംസ്കാരത്തിന്റെയും സംഗീതത്തിന്റെയും പ്രസാധനത്തിന്റെയും കേന്ദ്രമായിരുന്നു.

ലീപ്സിഗ് രണ്ടാം ലോകമഹായുദ്ധത്തിനു ശേഷം ജർമൻ ജനാധിപത്യ റിപ്പബ്ലിക്കിന്റെ കാലത്ത് (കിഴക്കൻ ജർമ്മനി) പ്രധാന നഗരകേന്ദ്രമായിരുന്നു.

## ചരിത്രം

Leipzig in the 17th century
New City Hall of Leipzig, built in 1905
ലീപ്സിഗ് സ്ലാവിക് വാക്കായ ലിപ്സ്ക് എന്നതിൽനിന്നുണ്ടായതാണ്. ലിൻഡെൻ മരങ്ങൾ നിൽക്കുന്ന സ്ഥലത്തുള്ള വാസസ്ഥലം എന്നാണിതിനർഥം. ലാറ്റിനിൽ ലിപ്സിയ എന്നും പറയാറുണ്ട്.

1937ൽ നാസി സർക്കാർ ഈ നഗരത്തെ Reichsmessestadt Leipzig (Imperial Trade Fair City Leipzig) എന്നു പുനർനാമകരണം ചെയ്തു.

## അവലംബം
# മേരി വോൾസ്റ്റൊൺക്രാഫ്റ്റ്

**ഇംഗ്ലീഷ് വിലാസം**

| Mary Wollstonecraft |
| --- |
| Mary Wollstonecraft by John Opie, c. 1797 |
| ജനനം | (1759-04-27)27 ഏപ്രിൽ 1759 Spitalfields, London, England |
| മരണം | 10 സെപ്റ്റംബർ 1797(1797-09-10) (38 വയസ്സ്) Somers Town, London, England |
| ശ്രദ്ധേയമായ രചന | *A Vindication of the Rights of Woman* |
| പങ്കാളി | * Henry Fuseli (affair)
* Gilbert Imlay (affair)
* William Godwin (marriage)
 |
| കുട്ടികൾ | Frances "Fanny" Imlay Mary Shelley |

ഇംഗ്ലീഷ് എഴുത്തുകാരിയും, തത്ത്വചിന്തകയും, സ്ത്രീകളുടെ അവകാശങ്ങൾക്കായി വാദിച്ചവരിലെ തുടക്കക്കാരിയുമായിരുന്നു മേരി വോൾസ്റ്റോൺക്രാഫ്റ്റ് (Mary Wollstonecraft) (27 April 1759–10 September 1797). പാരമ്പര്യേതര വ്യക്തിബന്ധങ്ങൾ ഉൾക്കൊള്ളുന്ന വോൾസ്റ്റോൺക്രാഫ്റ്റിന്റെ ജീവിതം അക്കാലത്ത് അവരുടെ രചനയേക്കാൾ കൂടുതൽ ശ്രദ്ധ നേടിയിരുന്നു. ഇന്ന് വോൾസ്റ്റോൺക്രാഫ്റ്റ് ഫെമിനിസ്റ്റ് തത്ത്വചിന്തയുടെ സ്ഥാപകരിൽ ഒരാളായി കണക്കാക്കപ്പെടുന്നു. ഫെമിനിസ്റ്റുകൾ പലപ്പോഴും അവളുടെ ജീവിതത്തെയും അവളുടെ കൃതികളെയും പ്രധാന സ്വാധീനമായി ഉദ്ധരിക്കാറുണ്ട്.

ഹ്രസ്വ ജീവിതത്തിനിടയിൽ അവർ നോവലുകൾ, ഒരു യാത്രാ വിവരണം, ഫ്രഞ്ച് വിപ്ലവത്തിന്റെ ചരിത്രം, ഒരു പെരുമാറ്റ പുസ്തകം, കുട്ടികളുടെ പുസ്തകം എന്നിവ എഴുതി. എ വിൻ‌ഡിക്കേഷൻ ഓഫ് റൈറ്റ്സ് ഓഫ് വുമൺ (1792) എന്ന പുസ്തകത്തിന്റെ പേരിലാണ് വോൾസ്റ്റോൺക്രാഫ്റ്റ് ഇന്ന് മുഖ്യമായും അറിയപ്പെടുന്നത്. അതിൽ സ്ത്രീകൾ സ്വാഭാവികമായും പുരുഷന്മാരേക്കാൾ താഴ്ന്നവരല്ലെന്നും അവർക്ക് അന്നുള്ള താഴ്ന്ന നില വിദ്യാഭ്യാസം ഇല്ലാത്തതുകൊണ്ടാണെന്നും അവർ വാദിക്കുന്നു. സ്ത്രീകളെയും പുരുഷന്മാരെയും തുല്യരായി കണക്കാക്കണമെന്നും അതിനു പറ്റിയ ഒരു സാമൂഹിക ക്രമം ഭാവനയിൽ കാണണമെന്നും അവർ നിർദ്ദേശിക്കുന്നു.

വോൾസ്റ്റോൺക്രാഫ്റ്റിന്റെ മരണശേഷം, അവരുടെ ഭർത്താവ് അവരുടെ അവരുടെ പാരമ്പര്യേതര ജീവിതശൈലി വെളിപ്പെടുത്തുന്ന ഒരു ഓർമ്മക്കുറിപ്പ് (1798) പ്രസിദ്ധീകരിച്ചു, ഇത് ഒരു നൂറ്റാണ്ടോളം അവരുടെ പ്രശസ്തിയെ ആ വഴിയിൽ തിരിച്ചു വിട്ടു. എന്നിരുന്നാലും, ഇരുപതാം നൂറ്റാണ്ടിന്റെ തുടക്കത്തിൽ ഫെമിനിസ്റ്റ് പ്രസ്ഥാനത്തിന്റെ ആവിർഭാവത്തോടെ, വോൾസ്റ്റോൺക്രാഫ്റ്റ് സ്ത്രീകളുടെ തുല്യതയ്ക്കായി വാദിക്കുകയും, പരമ്പരാഗത സ്ത്രീത്വത്തെ വിമർശിക്കുകയും ചെയ്ത ചിന്തകയായി അംഗീകരികരിക്കപ്പെട്ടു.

വോൾസ്റ്റോൺക്രാഫ്റ്റ് അരാജകവാദ പ്രസ്ഥാനത്തിന്റെ പൂർവ്വികരിൽ ഒരാളായ തത്ത്വചിന്തകനായ വില്യം ഗോഡ്വിനെയാണ് വിവാഹം കഴിച്ചത്. വോൾസ്റ്റോൺക്രാഫ്റ്റ് തന്റെ രണ്ടാമത്തെ മകളായ മേരി ഷെല്ലിക്ക് ജന്മം നൽകി പതിനൊന്ന് ദിവസത്തിന് ശേഷം തന്റെ 38-ാം വയസ്സിൽ മരണമടഞ്ഞു. മേരി ഷെല്ലി ഒരു പ്രഗത്ഭ എഴുത്തുകാരിയും ഫ്രാങ്കൻ‌സ്റ്റൈൻ എന്ന വിഖ്യാത നോവലിന്റെ രചയിതാവുമായിരുന്നു. പ്രശസ്ത കവിയായ ഷെല്ലിയായിരുന്നു അവരുടെ ഭർത്താവ്.
# സർ വാൾട്ടർ സ്കോട്ട്

| Sir സർ വാൾട്ടർ സ്കോട്ട് Bt |
| --- |
| Portrait of Sir Walter Scott and his deerhound, "Bran" in 1830 by John Watson Gordon |
| ജനനം | 15 August 1771 Edinburgh, Scotland |
| മരണം | 21 സെപ്റ്റംബർ 1832(1832-09-21) (61 വയസ്സ്) Abbotsford, Roxburghshire, Scotland |
| തൊഴിൽ | * Historical novelist
* Poet
* Advocate
* Sheriff-Depute
* Clerk of Session
 |
| പഠിച്ച വിദ്യാലയം | University of Edinburgh |
| കാലഘട്ടം | 19th century |
| സാഹിത്യ പ്രസ്ഥാനം | Romanticism |
| പങ്കാളി | Charlotte Carpenter (Charpentier) |
| കയ്യൊപ്പ് |  |

**സർ വാൾട്ടർ സ്കോട്ട്** (ജീവിതകാലം: 15 ഓഗസ്റ്റ് 1771 - 21 സെപ്റ്റംബർ 1832), ഒരു സ്കോട്ടിഷ് ചരിത്ര നോവലിസ്റ്റും കവിയും നാടകകൃത്തും ചരിത്രകാരനുമായിരുന്നു. അദ്ദേഹത്തിന്റെ നിരവധി കൃതികൾ പ്രത്യേകിച്ചും *ഇവാൻഹോ*, *റോബ് റോയ്*, *വേവർലി*, *ഓൾഡ് മോർട്ടാലിറ്റി* (അല്ലെങ്കിൽ ദ ടെയ്ൽ ഓഫ് ഓൾഡ് മോർട്ടാലിറ്റി), *ദി ഹാർട്ട് ഓഫ് മിഡ്-ലോത്തിയൻ,* *ദി ബ്രൈഡ് ഓഫ് ലമ്മർമൂർ*, ആഖ്യാന കവിതകളായ *ലേഡി ഓഫ് ദി ലേക്ക്*, *മർമിയോൺ* തുടങ്ങിയവ ഇംഗ്ലീഷ്-സ്കോട്ടിഷ് സാഹിത്യത്തിലെ ക്ലാസിക്കുകളായി അവശേഷിക്കുന്നു.

തൊഴിൽപരമായി ഒരു അഭിഭാഷകനും ന്യായാധിപനും നിയമപരമായ അഡ്മിനിസ്ട്രേറ്ററുമായിരുന്ന സ്കോട്ട്, തന്റെ സാഹിത്യ രചനയും എഡിറ്റിംഗും സെഷൻ ക്ലാർക്ക്, സെൽകിർഷെയറിന്റെ ഷെരീഫ്-ഡെപ്യൂട്ടി എന്ന നിലയിലുള്ള തന്റെ ദൈനംദിന ജോലികളുമായി സംയോജിപ്പിച്ചു. എഡിൻബർഗിലെ ടോറി പ്രസ്ഥാനത്തിന്റേയും പാർട്ടിയുടെയും സ്ഥാപനത്തിൽ പ്രമുഖനായിരുന്ന അദ്ദേഹം ഹൈലാൻഡ് സൊസൈറ്റിയിൽ സജീവമായിരുന്നതോടൊപ്പം റോയൽ സൊസൈറ്റി ഓഫ് എഡിൻബർഗിന്റെ (1820-1832) ദീർഘകാല പ്രസിഡന്റും, സ്കോട്ട്ലൻഡിലെ സൊസൈറ്റി ഓഫ് ആന്റിക്വറീസ് (1827-1829) വൈസ് പ്രസിഡന്റും ആയിരുന്നു.

## അവലംബം
# തനക്ക്

**ഇംഗ്ലീഷ് വിലാസം**
പ്രദർശിപ്പിക്കുക

സമ്പൂർണ്ണ തനക്ക് ചുരുളുകൾ
എബ്രായബൈബിളിലെ ഗ്രന്ഥങ്ങളുടെ അംഗീകൃതസംഹിതയെ സൂചിപ്പിക്കാൻ യഹൂദർ ഉപയോഗിക്കുന്ന പേരാണ് **തനക്ക്**. "മസോറട്ടിക് പാഠം", "മിക്രാ" എന്നീ പേരുകളിലും അതറിയപ്പെടുന്നു. തനക്ക് എന്ന ചുരുക്കപ്പേര് മസോറട്ടിക് പാഠത്തിന്റെ പരമ്പാരാഗതമായ മൂന്നു ഉപവിഭാഗങ്ങളുടെ പേരിന്റെ ആദ്യാക്ഷരങ്ങൾ ചേർന്നുണ്ടായതാണ്: പഞ്ചഗ്രന്ഥി എന്നുകൂടി അറിയപ്പെടുന്ന നിയമസംഹിതയായ **തോറാ**, പ്രവചനഗ്രന്ഥങ്ങളായ **നെവീം**, പ്രബോധനപരമായ ലിഖിതങ്ങൾ ചേർന്ന **കെതുവിം** എന്നിവയാണ് ആ ഉപവിഭാഗങ്ങൾ. തനക്ക് എന്ന പേര് തോറാ, നെവീം, കെതുവിം എന്നീ ഗ്രന്ഥസമുച്ചയങ്ങളെ സൂചിപ്പിക്കുന്നു. 'വായിക്കപ്പെടുന്നത്' എന്നർത്ഥമുള്ള "മിക്രാ" (מקרא), എന്ന പേര് തനക്കിനു പകരമായി ഉപയോഗിക്കുന്ന ഒരു എബ്രായ നാമമാണ്. ബൈബിളിന്റെ പുരാതന ഗ്രീക്കു പരിഭാഷയായ സെപ്ത്വജിന്റ്, യഹൂദരുടെ അംഗീകൃതപാഠത്തിൽ ഇല്ലാത്ത ചില ഭാഗങ്ങൾ ഉൾക്കൊള്ളുന്നു. ഈ ഭാഗങ്ങൾ വ്യത്യസ്ത അളവുകളിൽ അടങ്ങുന്ന തനക്കിന്റെ ക്രിസ്തീയപാഠങ്ങൾ പൊതുവേ പഴയനിയമം എന്നറിയപ്പെടുന്നു. സെപ്ത്വജിന്റും മസോറട്ടിക് പാഠവും തമ്മിൽ ഉള്ളടക്കത്തിൽ ഗണ്യമായ വ്യത്യാസമുണ്ട്. "നിയമത്തേയും പ്രവാചകന്മാരേയും" പുതിയനിയമം പലവട്ടം വേർതിരിച്ചു പറയുന്നുണ്ടെങ്കിലും, പഴയനിയമം, യഹൂദബൈബിളിലെ പരമ്പരാഗത ഉപവിഭാഗങ്ങളെ പിന്തുടരുന്നില്ല.

താൽമുദിൽ രേഖപ്പെടുത്തിയിരിക്കുന്ന ഒരു യഹൂദപാരമ്പര്യം അനുസരിച്ച് എബ്രായ ബൈബിൾ സംഹിത, യഹൂദമഹാസഭയിലെ മനീഷികൾ ക്രി.മു. 450-ഓടു കൂടി ക്രോഡീകരിച്ച് അന്നുമുതൽ മാറ്റമില്ലാതെ തുടർന്നതാണ്. എന്നാൽ എബ്രായബൈബിളിന്റെ കാനോനികസംഹിതയുടെ വികാസം ക്രി.മു. 200-നും ക്രി.വ. 200-നും ഇടയ്ക്കു നടന്നു എന്നാണ് മിക്കവാറും ആധുനിക പണ്ഡിതന്മാർ കരുതുന്നത്.

യഹൂദ ബൈബിളിന്റെ എബ്രായഭാഷയിലെ മൂല ലിഖിതരൂപം ചില സ്വരാക്ഷരങ്ങൾ മാത്രം ചേർന്ന് മിക്കവാറും വ്യഞ്ജനമാത്രമായ(abjad) പാഠമായിരുന്നു. മദ്ധ്യയുഗങ്ങളിൽ, മസോറട്ടുകൾ എന്നറിയപ്പെടുന്ന ഒരുകൂട്ടം പണ്ഡിതന്മാർ, ഈ മൂലപാഠത്തോട് സ്വരങ്ങൾ ചേർക്കാനുള്ള ഒരു ഏകീകൃത വ്യവസ്ഥ രൂപപ്പെടുത്തി. തനക്കിന്റെ വായനാപാരമ്പര്യം പിന്തുടർന്ന് ഈ വ്യവസ്ഥ രൂപപ്പെടുത്തിയത് തിബേരിയസ് പാഠശാലയിലെ റബൈ അഹറോൻ ബെൻ മോസസ് ബെൻ അഷെർ ആണ്. അതിനാൽ ഇത് "തിബേരിയൻ സ്വരപദ്ധതി"(Tiberian vocalization) എന്നറിയപ്പെടുന്നു. യഹൂദമനീഷിയായ ബെൻ നഫ്‌താലിയുടേയും ബാബിലോണിയൻ പാഠശാലകളിലേയും ആശയങ്ങളും ഈ വ്യവസ്ഥയുടെ വികാസത്തെ സഹായിച്ചു. ഈ ക്രമീകരണം താരതമ്യേന അടുത്തകാലത്തുണ്ടായതാണെങ്കിലും, അതിലെ സ്വരപദ്ധതി മോശെയ്ക്ക് സീനായ് മലയിൽ കിട്ടിയ ദൈവവെളിപാടിന്റെ തന്നെ ഭാഗമായിരുന്നു എന്നു ചില പരമ്പരാഗത രേഖകളും യാഥാസ്ഥിതിക യഹൂദരും അവകാശപ്പെടുന്നു. ഉച്ചാരണ, വിരാമവ്യവസ്ഥകളില്ലാതെ മൂലപാഠത്തിന്റെ വായന സാധ്യമാകുമായിരുന്നില്ല എന്ന യുക്തിയെയാണ് ഈ വാദം ആശ്രയിക്കുന്നത്. പാഠം (מקרא *മിക്ര*), ഉച്ചാരണം (ניקוד *നിഗ്ഗുദ്*) വായന (טעמים *തെ-ആമിം*) എന്നിവയുടെ ചേർച്ച വായനക്കാരനെ, തനക്കിന്റെ ലളിതാർത്ഥവും, വാക്‌ധാരയുടെ സൂക്ഷ്മാർത്ഥങ്ങളും ഗ്രഹിക്കാൻ സഹായിക്കുന്നു.

## അവലംബം
# ലേസർ

**ഇംഗ്ലീഷ് വിലാസം**

ലേസർ| ലേസർ |
| Invented by | ചാത്സ് ഹാർഡ് റ്റൊൺസ് |
| പുറത്തിറക്കിയ വർഷം | 1960 |
| ലഭ്യത | Worldwide |

ഇംഗ്ലീഷിൽ *ലൈറ്റ് ആംബ്ലിഫിക്കേഷൻ ബൈ സിമുലേറ്റഡ് എമിഷൻ ഓഫ് റേഡിയേഷൻ* (ഇംഗ്ലീഷ്: *Light Amplification by Stimulated Emission of Radiation*) എന്നതിന്റെ ചുരുക്കപ്പേരാണ് **ലേസർ**‍. ഉദ്ദീപ്ത വിദ്യുത്കാന്തികതരംഗങ്ങൾ പുറപ്പെടുവിക്കുവാൻ ഉതകുന്ന ഒരു സംവിധാനമാണ് ഇത്. ഇങ്ങനെ ഉണ്ടാക്കിയെടുക്കുന്ന രശ്മികൾ പ്രകാശപൂരിതവും കാണാൻ കഴിയുന്നവയുമാണ്.

## പ്രവർത്തനതത്വം

യു. എസ്. എ ലേസർ പരീക്ഷണം
പ്രകാശത്തിന്റെ ഉത്തേജിത ഉത്സജന (stimulated emission) മാണ് ലേസറിൽ നടക്കുന്നത്. എക്സൈറ്റഡ് സ്റ്റേറ്റിലുള്ള (excited state) ഒരു ഇലക്‌ട്രോൺ, ഒരു പ്രകാശകണത്താൽ ഉത്തേജിക്കപ്പെട്ട്, ഗ്രൗണ്ട് സ്റ്റേറ്റിലേക്ക് വരുമ്പോൾ, ആ പ്രകാശകണത്തിന്റെ അതേ ആവ്^തി, ധ്രുവണം, ഫേസ്, ദിശ എന്നിവയിലുള്ള ഒരു ഫോട്ടോണിനെ എമിറ്റുചെയ്യുന്നു. ലേസറിലുള്ള പോപ്പുലേഷൻ ഇൻവേർഷൻ അവസ്ഥയിൽ, ഉത്തേജിത ഉത്സജനത്തിന്റെ തോത്, സ്വതഃഉത്സജനത്തിനേക്കാളും, അവശോഷണത്തെക്കാളും കൂടുതൽ ആയിരിക്കും.

## വർഗ്ഗീകരണം

* ഉത്പാദനാടിസ്ഥാനത്തിൽ (Co2, He Ne)
* ശക്തിയുടെ അടിസ്ഥാനത്തിൽ (മില്ലി. വാട്ട്)
* നിറത്തിന്റെ അടിസ്ഥാനത്തിൽ (R,G,B) (സ്പെക്ട്ര, അല്ലെങ്കിൽ തരംഗദൈർഘ്യം)

## ഉപയോഗങ്ങൾ

ശസ്ത്രക്രിയകൾ മുതൽ ചൂണ്ടുപകരണമായും ഇതുപയോഗിക്കാറുണ്ട്, എന്നാൽ ഇവയുടെ ശക്തിയിൽ (മില്ലി വാട്ട്) വ്യത്യാസമുണ്ടാവും. സെൻസറുകളായും, സി.ഡി പ്ലേയറുകളിലും, സ്കാനറുകളിലും ഇതുപയോഗിക്കുന്നു.

## സുരക്ഷ

കണ്ണിലേക്ക് നേരിട്ടുള്ള ലേസർ പതനം കാഴ്ചയെ ബാധിക്കും. അതിനാൽ ലേസർ ഉപയോഗിക്കുമ്പോൾ സുരക്ഷാ കണ്ണടകൾ ആവശ്യമാണ്.

## ഇവയും കാണുക

* ഹോളോഗ്രഫി
* ലാസിക് സർജറി
* ലേസർ പ്രിന്റർ

## അവലംബം
# വ്യവസ്ഥിതി

ഒരു ഏകീകൃത സമ്പൂർണ്ണ രൂപീകരണത്തിനായി ഒരു കൂട്ടം നിയമങ്ങൾക്കനുസൃതമായി പ്രവർത്തിക്കുന്ന പരസ്പരബന്ധിതമായ ഘടകങ്ങളുടെ ഒരു കൂട്ടമാണ് വ്യവസ്ഥിതി. .

ഒരു വ്യവസ്ഥിതി അതിന്റെ പരിസ്ഥിതിയാൽ ചുറ്റപ്പെടുകയും, അതിന്റെ അതിരുകൾ, ഘടന, ഉദ്ദേശ്യം എന്നിവയാൽ വിവരിക്കുകയും, അതിന്റെ പ്രവർത്തനത്തിൽ പ്രകടിപ്പിക്കുകയും ചെയ്യുന്നു.

വ്യവസ്ഥിതി സിദ്ധാന്തവും , വ്യവസ്ഥിതി ശാസ്ത്രവും പഠന വിഷയങ്ങളാണ് സിസ്റ്റങ്ങൾ.സിസ്റ്റം സിദ്ധാന്തത്തിന്റെയും മറ്റ് സിസ്റ്റം സയൻസുകളുടെയും പഠന വിഷയങ്ങളാണ് സിസ്റ്റങ്ങൾ.

വ്യവസ്ഥിതി സിദ്ധാന്തവും , വ്യവസ്ഥിതി ശാസ്ത്രവും പഠന വിഷയങ്ങളാണ്.

ഘടന, പ്രവർത്തനം, പെരുമാറ്റം, പരസ്പരബന്ധം എന്നിവയുൾപ്പെടെ നിരവധി പൊതു സവിശേഷതകളും സവിശേഷതകളും വ്യവസ്ഥിതികൾക്ക് ഉണ്ട്.
# സെപ്റ്റംബർ 2

**ഇംഗ്ലീഷ് വിലാസം**

ഗ്രിഗോറിയൻ കലണ്ടർ പ്രകാരം സെപ്റ്റംബർ 2 വർഷത്തിലെ 245 (അധിവർഷത്തിൽ 246)-ാം ദിനമാണ്

## ചരിത്രസംഭവങ്ങൾ

* 1666 - 10000 കെട്ടിടങ്ങളെ ചാമ്പലാക്കിയ ലണ്ടനിലെ മഹാ അഗ്നിബാധ
* 1856 - ചൈനയിലെ നാൻജിങിലെ ടിയാൻജിങ് കൂട്ടക്കൊല.
* 1945 - വിയറ്റ്നാം സ്വാതന്ത്ര്യം പ്രഖ്യാപിച്ചു.
* 1945 - രണ്ടാം ലോകമഹായുദ്ധത്തിന്റെ ഔദ്യോഗിക അവസാനം.
* 1945- ജപ്പാനെതിരായ വിജയദിനം (അമേരിക്കയിൽ)
* 1957 - കേരളത്തിൽ വിദ്യാഭ്യാസ മന്ത്രി ജോസഫ് മുണ്ടശേരി ആവിഷ്കരിച്ച വിദ്യാഭ്യാസബിൽ പാസായി.
* 1991 – എസ്റ്റോണിയ, ലാത്വിയ, ലിത്വാനിയ എന്നീ ബാൾട്ടിക് സംസ്ഥാനങ്ങളുടെ സ്വാതന്ത്ര്യം യുണൈറ്റഡ് സ്റ്റേറ്റ്സ് അംഗീകരിച്ചു.

## ജനനം സെപ്റ്റംബർ 2

## മരണം

* 1969 - വിയറ്റ്നാമീസ് നേതാവ് ഹോ ചി മിൻ
* 2009 - ആന്ധ്രാപ്രദേശ് മുഖ്യമന്ത്രിയായിരിക്കെ വൈ‌.എസ്. രാജശേഖര റെഡ്ഡി ഹെലികോപ്റ്റർ അപകടത്തിൽ കൊല്ലപ്പെട്ടു.

## മറ്റു പ്രത്യേകതകൾ

* വിയറ്റ്നാം: സ്വാതന്ത്ര്യദിനം (1945)
* ലോക നാളികേര ദിനം